पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के बढ़ते खतरे को देखते हुए सरकार के दिशा निर्देश के अनुसार आज रंका थाना प्रभारी पंकज कुमार तिवारी ने रंका सब्जी बाजार को मुख्य बाजार स्थित नदी के किनारे शिफ्ट करवा दिया है । इस दौरान उन्होंने बताया कि सरकार के द्वारा सब्जी एवं फल की दुकानों का खुला रखा गया है लेकिन लगन का सीजन होने की वजह से सब्जी मार्केट में लोगों की काफी भीड़ इकट्ठी हो जा रही है साथ ही सोशल डिस्टेंस का पालन नहीं हो रहा है तथा मास्क का भी उपयोग नहीं के बराबर हो रहा है ऐसी स्थिति को देखते हुए सब्जी मार्केट को मुख्य बाजार के नदी के तट पर शिफ्ट करवा दिया गया है ।
उन्होंने बताया कि वहां ज्यादा जगह होने की वजह से लोग सोशल डिस्टेंस का पालन करेंगे साथ ही सभी दुकानदारों को निर्देश दिया गया है कि जो बिना मास्क के सब्जी लेने आ रहे हैं उन्हें सब्जी नहीं बेचे । उन्होंने कहा कि बाजार में भी कई दुकानदारों के द्वारा दुकानों के अंदर से सामान बिक्री किए जाने की सूचना प्राप्त हो रही है अगर वह जल्द नहीं चेते तो उन पर कड़ी कार्रवाई की जाएगी । उन्होंने कहा कि कोरोना की चेन तोड़ने के लिए सभी लोग घर में रहें सुरक्षित रहें और अनावश्यक सामान बेचने की फिराक में नही रहे ।इस मौके पर पुलिस बल के काफी संख्या में जवान मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn